<classify> ANKARA, UTURUKI UTURUKI imewashtaki raia20 wa Saudi Arabia wanaotuhumiwa kumuua mwandishi wa habari Jamal Khashoggi,akiwemo aliyekuwa naibu mkuu wa kitengo cha ujasusi, mshauri wa familia hiyo yakifalme pamoja na washukiwa wengine 18. Kupitia taarifa yake,Ofisi ya Mwendesha Mashtaka mjini Istanbul imesema imekamilisha uchunguzi wa mauajiya mwandishi huyo wa habari aliyeuawa katika Ubalozi wa Saudia mjini Istanbul mwaka2018. Mauaji hayoyalilaaniwa vikali kote duniani na hivyo kulipaka tope jina la mrithi wa kiticha ufalme wa Saudia Arabia, Mohammed bin Salman. Baadhi ya Serikali zaMagharibi kikiwemo pia kitengo cha ujasusi cha Marekani CIA, kilimnyoosheakidole cha lawama Mohammed bin Salman wakimtuhumu kuwa aliagiza mauaji yamwandishi huyo, tuhuma ambazo Saudia zimekanusha. Hata hivyo, washukiwawote wa mauaji hayo tayari wameondoka Uturuki na Saudi Arabia imekataa wito waUturuki wa kuwarudisha nchini humo ili wahukumiwe. Badala yake Saudiainasisitiza kuwa mahakama zake zina uwezo wa kuendelea na kesi hiyo. Tayari watu 11wanaotuhumiwa kuhusika na mauaji ya Khashoggi wamepandishwa kizimbani nchiniSaudia Arabia. Kupitia taarifa yake,Ofisi ya Mwendesha Mashtaka mjini Istanbul inayoongozwa na Irfan Fidan alisemakuwa Ahmed Al Asiri na Saud al Qahtani walikuwa na nia mbaya iliyolengakushawishi mauaji ya Mwandishi huyo wa Habari ambaye alikuwa mkosoaji mkubwa waUfalme wa Saudia. Ofisi hiyo vile vileilisema kuwa inawatuhumu watu wengine 18 kwa kuhusika na mauaji ya Khashoggiakiwemo raia mmoja wa Marekani na mwandishi katika gazeti la Washington Post nainapendekeza kifungo cha maisha gerezani kwa watuhumiwa hao. Taarifa hiyo iliongezakuwa mashtaka dhidi ya washukiwa hao yalitokana na uchunguzi wa rekodi zao zasimu, safari zao za kuingia na kutoka Uturuki, uwepo wao katika ubalozi waSaudia mjini Istanbul, taarifa za mashahidi pamoja na uchunguzi wa kompyuta nasimu ya Khashoggi. Khashoggi ambayealikuwa akiishi Marekani, alikwenda katika Ubalozi wa Saudia mjini Istanbul Oktoba2, 2018 kwa ajili ya kuchukua nyaraka ambazo zingemuwezesha kufunga ndoa namchumba wake raia wa Uturuki. Hata hivyo, baada yakuingia ndani ya Ubalozi huo hakutoka tena na hadi leo mwili wakehaujapatikana. Timu ya watu 15 kutokaSaudia ambao wanawajibika moja kwa moja kwa bin Salman walisafiri hadi Uturukikukutana na Khashoggi ndani ya Ubalozi huo. Maofisa wa Uturukiwanadai kuwa Khashoggi aliuawa ndani ya Ubalozi huo na kisha mwili wakeukakatwa vipande vipande. Haya yanajiri baada ya mahakama ya Saudia kuwahukumukifo watu watano na wengine watatu kupewa kifungo cha gerezani tangu Disemba, kwakuhusika na mauaji ya Khashoggi lakini mwendesha mashtaka wa Saudia alisemahakuna ushahidi wowote wa kuwahusisha Qahtani au Asiri na mauaji hayo.  <topic>: kimataifa 